Rezumatul Studiului 10 - Administrarea creştină a vieţii şi sfinţirea

Vom vedea rolul administratorului folosind analogia cu o roată a unui car din antichitate

1. **AXUL. Evrei 13:8.**
   * Întreaga Biblie ne vorbeşte despre Isus (Ioan 5:39). El este centrul şi fundamentul credinţei noastre (Evrei 12:2).
   * Roata (viaţa noastră creştină) nu are niciun folos dacă nu este susţinută de un ax. Acest ax este Isus.
   * Tot ceea ce gândim şi facem trebuie să Îl aibe pe Isus în centru şi ca suport. Despărţiţi de El nu putem face nimic (Ioan 15:5).
2. **OSIA. Evrei 6:19-20.**
   * Osia reprezintă centrul roţii de care se fixează extremitatea axului; conţine rulmenţii şi sistemul de prindere a acesteia.
   * ***Sanctuarul*** ne ajută să înţelegem mai bine lucrarea lui Isus în favoarea noastră şi ne oferă siguranţa necesară pentru a ne încrede pe deplin în El.
   * Acolo învăţăm despre moartea suplinitoare a lui Isus, răscumpărarea prin sângele Său, importanţa Legii, Judecata… Aceasta este ancora fermă, care ne ajută să aplicăm principiile de administrare în viaţa noastră.
3. **SPIŢELE. 2 Tesaloniceni 2:15.**
   * La fel ca spiţele roţii, ***doctrinele fundamentale*** provin din marele adevăr al mântuirii prin credinţa în Isus, aşa cum o învăţăm din Sanctuar.
   * Ca administratori credincioşi, este datoria noastră să trăim în conformitate cu „doctrina sănătoasă” (Tit 2:1 BTF).
4. **JANTA. Apocalipsa 14:6-12.**
   * Sprijiniţi pe Isus şi cu o puternică bază doctrinară, membrii bisericii rămăşiţei (Apocalipsa 12:17) au un mesaj special de proclamat pentru această lume: ***solia celor trei îngeri.***
5. **BANDA DE FIER. 1 Petru 1:15.**
   * Romanii au descoperit că jenţile de lemn se distrugeau foarte repede la contactul cu solul. Aşadar, au amplasat o bandă de fier pe exterior pentru a le proteja şi a face mai eficientă întrebuinţarea roţii.
   * Banda simbolizează ***sfinţenia*** administratorilor însărcinaţi să ducă lumii acest ultim mesaj al lui Dumnezeu.
   * Înainte de a apleca urechea la mesajul nostru, oamenii trebuie să vadă bărbaţi şi femei care trăiesc aşa cum Hristos a trăit.